**שאלון מלווה לסרטון בנושא יום ירושלים**

זוהי **גרסה למורה**, ובה מופיעים גם הפתרונות לשאלות.

כדי ליצור **גרסה לתלמיד** יש למחוק את התשובות (מסומנות בצהוב).

**אוצר מילים**

1. איזה שם **אינו** נרדף ל**ירושלים**?

א. אביב העמים ב. שלם ג. אריאל ד. כיסא ה'

(הרחבה: תהילים פרק עו, ג: וַיְהִי בְ**שָׁלֵם** סוּכּוֹ וּמְעוֹנָתוֹ בְצִיּוֹן.

ישעיהו כט, א: הוֹי **אֲרִיאֵל אֲרִיאֵל** קִרְיַת חָנָה דָוִד סְפוּ שָׁנָה עַל שָׁנָה חַגִּים יִנְקֹפוּ

ירמיהו ג יז: בָּעֵת הַהִיא יִקְרְאוּ לִירוּשָׁלִַם **כִּסֵּא ה'** וְנִקְווּ אֵלֶיהָ כָל-הַגּוֹיִם לְשֵׁם ה' לִירוּשָׁלִָם וְלֹא יֵלְכוּ עוֹד אַחֲרֵי שְׁרִרוּת לִבָּם הָרָע. לירושלים שמות רבים. ראו [כאן](http://he.wikipedia.org/wiki/%D7%A9%D7%9E%D7%95%D7%AA_%D7%99%D7%A8%D7%95%D7%A9%D7%9C%D7%99%D7%9D#.D7.A9.D7.9E.D7.95.D7.AA_.D7.9E.D7.A7.D7.A8.D7.90.D7.99.D7.99.D7.9D_.D7.A0.D7.95.D7.A1.D7.A4.D7.99.D7.9D) ו[כאן](http://www.tapuz.co.il/forums2008/viewmsg.aspx?forumid=1853&messageid=108545644))

1. ירושלים מכונה "**מְשוֹש** כל הארץ" (תהלים מח, ג). מהו **מָשׂוֹשֹ**?

(שמחה, ששון)

1. **בג"ץ** נמצא בירושלים. מה פירוש ראשי התיבות?
(**ב**ית משפט **ג**בוה ל**צ**דק)
2. **בית"ר ירושלים** – מה פירוש ראשי התיבות?
(**ב**רית **י**וסף **ת**רומפלדור. הרחבה: כדאי להעיר שהיום מקובל לכתוב טרומפלדור בטי"ת ולא בתי"ו)
3. "כי שמך צורב את השפתיים כנשיקת **שָׂרָף**" (נעמי שמר, "ירושלים של זהב"). מהו **שָׂרָף** בשיר? (מלאך.

הרחבה: כדאי להעיר שיש כמה פירושים ל**שָׂרָף**, ואולם רק משמעות אחת מתאימה לשיר – **מלאך**. אלה המשמעויות העיקריות של **שרף** כשם עצם:

**נחש** – במדבר כא, ו: וַיְשַׁלַּח ה' בָּעָם אֵת הַנְּחָשִׁים **הַשְּׂרָפִים** וַיְנַשְּׁכוּ אֶת הָעָם וַיָּמָת עַם רָב מִיִּשְׂרָאֵל.

**מלאך** – ישעיהו ו, ב: **שְׂרָפִים** עֹמְדִים מִמַּעַל לוֹ שֵׁשׁ כְּנָפַיִם שֵׁשׁ כְּנָפַיִם לְאֶחָד בִּשְׁתַּיִם יְכַסֶּה פָנָיו וּבִשְׁתַּיִם יְכַסֶּה רַגְלָיו וּבִשְׁתַּיִם יְעוֹפֵף.

כדאי להעיר שהחומר שהעץ מפריש הוא **שְֹרף** ולא שָֹרף, וכן שהפועל הוא **שָׂרַף** ]קמץ, פתח] ואילו שם העצם הוא **שָׂרָף** [קמץ, קמץ])

1. בחגים **עולים** לרגל לירושלים – למה **עולים** ולא יורדים או הולכים? (כי ירושלים ממוקמת על הר, וגם הממד הרוחני חלק מזה: ראו "ארץ ישראל גבוהה מכל הארצות" – קידושים סט ע"ב וכן [כאן](http://he.wikipedia.org/wiki/%D7%A2%D7%9C%D7%99%D7%99%D7%94_%D7%9C%D7%90%D7%A8%D7%A5_%D7%99%D7%A9%D7%A8%D7%90%D7%9C))
2. **הר הבית** – על שם איזה בית נקרא כך ההר? (בית המקדש)
3. בהר הבית נמצאת **אבן השתייה**. מה הכוונה **שתייה**?

(השורש ש-ת-י/ה, במשמעות **יסוד, תשתית**.

אבן השתייה נקראת כך כי "ממנה **הושתת** העולם" – התחילה בריאת העולם – במובן הרעיוני או הגשמי.)

1. לאחר **כיסופים** של אלפי שנים שבנו אל ירושלים – מה הפירוש **כיסופים**? (ערגה, געגועים)
2. מה הפירוש **ילד טוב ירושלים**? (אדם תמים, צייתן, ממושמע.
הרחבה: הסבר על מקור הצירוף ראו [כאן](http://www.nrg.co.il/online/archive/ART/574/383.html))

 **קריאה בקול**

1. מתי אומרים את הפסוק: אִם אֶשְׁכָּחֵךְ יְרוּשָׁלִָם תִּשְׁכַּח יְמִינִי וכו'? (תחת החופה)
2. קראו את הפסוק (תהלים קלז, ה):

אִם אֶשְׁכָּחֵךְ יְרוּשָׁלִִָם תִּשְׁכַּח יְמִינִי

תִּדְבַּק לְשׁוֹנִי לְחִכִּי אִם לֹא אֶזְכְּרֵכִי

אִם לֹא אַעֲלֶה אֶת יְרוּשָׁלִַם עַל רֹאשׁ שִׂמְחָתִי

(הרחבה: כדאי להעיר שבכל התנ"ך ירושלים באה בלא יו"ד אחרי הלמ"ד למעט בארבעה מקומות.

תשכח – צורה חריגה קצת כי בא בפעיל במקום סביל המצופה – תִּשָּׁכַח. וראו מצודת דוד ואבן עזרא על אתר.

הצורה אֶזְכְּרֵכִי היא צורה פיוטית [לשון עתיקה או על דרך הארמית] לנוכחת [אֶזְכְּרֵךְ])

**תקינות**כתבו במילים את המספרים שלפניכם.

1. ירושלים נזכרת בתנ"ך **669** פעמים. (שש מאות שישים ותשע)
2. **10** קבּין של יופי ירדו לעולם, **9** נטלה ירושלים. (עשרה, תשעה)
3. בירושלים היו **2** בתי מקדש. (שני)
4. ירושלים‏ היא העיר הגדולה ביותר במדינה, ובה יותר מ-**800** אלף תושבים. (שמונֶה מאות)
5. בחרו את הצורה הנכונה **– אזרָחי/אזרְחי** ישראל חוגגים עם **תושָבי/תושְבי** ירושלים.

(הרחבה: אזרְחי – הקמץ הופך לשווא כי הוא רחוק מטעם המילה כי המילה כאן בסמיכות.

תושָבי – צורה חריגה. אע"פ שהמילה בסמיכות כאן הקמץ הוא קמץ קיים, דהיינו הוא אינו הופך לשווא אע"פ שהוא אינו סמוך להטעמה של המילה.)

1. בספרייה הלאומית יש כ-**5** מיליון ספרים. (חמישה)
2. בירושלים נמצאים המבנים העיקריים של **3** הרשויות: המחוקקת, המבצעת והשופטת. (שְלוש)
3. בחרו את הצורה הנכונה– הסנהדרין **ישב/ישבה** בירושלים.

(הרחבה: שאלנו את **סנהדרין** מיוונית, synedrion [= מועצה, חדר מועצה]. ביוונית מין המילה נייטרלי (לא זכר ולא נקבה), אך יש לשער שבהשפעת הצורה היוונית הנפוצה יותר synedria [= מועצה, מושב של חברים, התוועדות] שמינה ביוונית הוא נקבה גם סנהדרין בעברית באה בנקבה.

ואולי כאן התסמיך-האסוציאציה ל"כנסת הגדולה" הכריעה שהמין בעברית יהיה בנקבה.)

**שאילה**

1. מאיזו שפה שאלנו את המילה **סנהדרין**?

א. פרסית ב. ערבית ג. ארמית ד. יוונית

(synedrion = מועצה, חדר מועצה)

1. **עיר בירה** – מה מקור המילה **בירה**?

א. אכדית ב. ערבית ג. אנגלית ד. יוונית

(birtu = עיר בצורה)

1. מאיזו תקופת לשון המילה **בירה**?

א. לשון המקרא ב. לשון חכמים ג. לשון ימי הביניים ד. לשון העברית החדשה

(אסתר א, ב: בַּיָּמִים הָהֵם כְּשֶׁבֶת הַמֶּלֶךְ אֲחַשְׁוֵרוֹשׁ עַל כִּסֵּא מַלְכוּתוֹ אֲשֶׁר בְּשׁוּשַׁן הַבִּירָה)

**חידושים**

1. א. מהו **סינדרום** **ירושלים**?

(הפרעה נפשית הגורמת למי שבא לירושלים להאמין שהוא המשיח)

ב. מהי החלופה העברית למילה **סינדרום**?

א. סימן ב. יופי ג. צד ד. תסמונת

1. מהי החלופה העברית לשכונות הירושלמיות הללו:

**מלחה**

א. כפר השילוח ב. קוממיות ג. גבעת מרדכי ד. מָנַחַת

(דברי הימים א ח, ו: וְאֵלֶּה בְּנֵי אֵחוּד אֵלֶּה הֵם רָאשֵׁי אָבוֹת לְיוֹשְׁבֵי גֶבַע וַיַּגְלוּם אֶל-**מָנָחַת**. שם העיר המקראית **מנחת** שכנה באזור מלחה‏)

**קטמון**

א. גונֵן ב. גונְנים ג. גאולים ד. כפר השילוח

**מוּסְרַרַה**

א. שמעון הצדיק ב. מורשה ג. גבעת חנניה ד. מי נֶפְתוֹחַ

**בַּקְעָה**

א. גאולים ב. קריית יערים ד. גוננים ד. קוממיות

**עגה ירושלמית**

1. קראו בעגה הירושלמית: **200** (מָאָתיים)
2. מהי החלופה הירושלמית למילים האלה:

א. **לאפה**

א. בומבלה ב. חַיֵי שרה ג. אַש-תנור ד. לפתית

ב. ממתק ה"**ליקריץ**"

א. אָג'וֹ ב. בַּמְבָּלִיק ג. פטל ד. בומבלה

ג. נשיאת אדם על הכתפיים, "**שק-קמח**"

א. חי-צומם-דומם. ב. חַיֵי שרה ג. צעדי ענק ד. אבּוּ-יוֹיוֹ